**2023-2024 оқу жылы аралығында 13 -17 қараша аралығында өткен бастауыш сыныптар апталығының есебі.**

 **13-17 қараша аралығында алдын ала** құрылған жоспар бойынша бастауыш сыныптар апталығы өткізілді. Апталық басталмас бұрын апталықтың жоспары құрылып,әдістеме бірлестігінің отырысында талқыланды және бекітілді.

**Апталықтың мақсаты:** «Жаңа инновациялық ақпараттық технологияларды пайдалана отырып,оқушылардың шығармашылық қабілеттерін дамыту»

Оқу үдерісін жетілдірумен қатар баланың шығармашылық ,жас және жеке ерекшеліктерін ескере отыра,рухани-адамгершілік, эмоционалдық және дене дамуын қамтамасыз ету керек.Сол себепті де бастауыш сынып мұғалімдері апталық жоспарын құра отыра,алдын ала келесі міндеттер қойды:

-оқушының оқуға деген оң мотивациясын қалыптастыру;

-сабақ және сыныптан тыс шараларды қызықты өткізу формаларын қолдана отыра, барлық балаларды оқу және тәрбие үдерісіне тарту.

-оқушылардың пәндерге қызығушылықтарын жетілдіру;

-шығармашылық қабілеттерін дамытуға көмектесу.

-дарынды оқушыларды анықтау,

-Мұғалімдердің заманауи педагогикалық технологияларға деген қызығушылықтарын көтеру.

Жоспар бойынша: 2«а» сынып жетекшісі Кайырбаева Ж.А. қазақ тілі пәнінен

 «Мәтін дегеніміз не?»тақырыбына ашық сабақ өткізілді.Сабақтың барысы кезінде, балаларға сөзжұмбақ жасыру арқылы сабақтың тақырыбы ашылды. Одан кейін тақырып бойынша, балалар шағын ғана видео қарап, оған байланысты тапсырма орындады. Сабақ барысы кезінде қызықты сергіту сәттері болды. Одан кейін балаларды бағдаршам рефлексиясы арқылы бағаланды.

1 «а» сынып жетекшісі Шамбулова Ш.Б. әліппе пәнінен «Ғ дыбысы және әрпі» атты тақырыбына ашық сабақ жүргізілді.Сабақтың басы балалардың сыныпқа амандасу түрін таңдап кіріп, мұғаліммен амандасудан басталды. Одан кейін балаларға «Ғарыш әлемі » туралы шағын видео көрсетіліп , балалар бүгінгі тақырыпты ашты. Балалар«Ғ» әрпін көркем жазып, Ғ әрпінен басталатын сөздерді оқумен аяқталды. Ұшақ ұшыру әдісі бойынша балаларға сұрақтар қойылды.

3«а» сынып жетекщісі Касанова Ж.Б. әдебиеттік оқыту пәнінен «Жас уақытта көңіл-гүл. Ғылымға көңіл бөлсеңіз. Абай Құнанбаев» атты тақырыбына сабақ өткізіліп,сабақ ойын және сұрақ жауап түрінде өткізілді.

Бастауыш сынып мұғалімдері 3-4сыныптар арасында « Патша мен жазудың ханшайымы» жазу каллеграфиясы тақырыбына сайыс өткізді. 1-4 сыныптар арасында «Кім, жылдам оқырман», «Мың бір сұрақ» атты интелектуалдық сайыстар өткізіліп, жоғары деңгейде өтті.

Апталық барысында үлкен үзілістерде бастауыш сынып мұғалімдермен Ұлттық ойындар,жұмбақ шешу сайыстар ,сурет сайыстар және әр түрлі ойын-сауықтар өкізіліп отырды.Сайысқа қатысқан сайыскерлер жүлделі орындарға ие болып,сыйлықтармен марапатталды.Апталықта өткізілген ашық сабақтарға өзара тәжірибе алмасу мақсатында басқа мұғалімдер қатысып,сабақ соңында өткізілген сабақтар талқыланды.Апталыққа бастауыш сынып оқушылары жауапкершілікпен белсене қатысты.Апталық жоспардағыдай орындалды.